Alexander Episcopus,  Devotionis vestræ merita,  affectus quæ ad Romanam Ecclesiam habere noscimini, nos inducunt ut vobis faciamus gratiam specialem. Nos itaque vestris supplicationis inclinati, auctoritate vobis præsentium indulgemus, ut ad receptionem seu provisionem alicujus, in pensionibus seu beneficiis ecclesiasticis non teneamini;  quòd de beneficiis ad collationem seu præsentationem vestram spectantibus, nulli valeat provideri per Litteras Sedis Apostolicæ, vel Legatorum ipsius impetratas, per quas non sit jus alicui acquisitum, seu etiam impetrandas, nisi Litteræ ipsius Sedis impetrandæ, de Indulto hujusmodi fecerint mentionem. Nulli ergo,  Datum Laterani II Nonas Martii, pontificatûs nostri anno tertio. -- In plumbo -- ALEXANDER Papa IIII.